**Regăsire**

*Stefan Doroftei Doimaneanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Iarna s-a destrămat în of și disperare,

Aleargă primăvara cu fluturi printre flori,

Iarba a devorat și ultima ninsoare,

Grădinile se-ncarcă cu vis și cu splendori.

La soare, râd perechi de rândunele,

Zefirul le alintă, din cer sosesc nuntașii.

Prin ușa tainică a visurilor mele

Sfioasă intrii, drămuindu-ți pașii.

Pe pleoape îmi aleargă petale înstelate

Clipind, mă reaproprii în gând de amândoi,

Pierdută-n mine, te caut pe-nserate,

Te regăsesc arzând răceala dintre noi.

Privirea-ți țipă covoare-ntregi de maci,

Din ea s-a scurs necontenit o ploaie,

Cugeți întruna reverii, dar în pornire taci,

Iar dorul tău se scaldă în flăcări și văpaie.

Mă chemi, m-alungi și imediat regreți,

Ca o reflexie prin ochii tăi pătrund,

Tu-n patimă mistuitoare te dezgheți,

Eu în surâsu-ți tainic mă ascund.

Descătușați de frigul dintre noi

Din viața noastră facem sărbătoare,

Îmbrățișați de lună și stele, pe amândoi

Muguri de măr, ne-au îmbrăcat în floare.